[{"text_idx": "#000000", "text": "Kun la kontinua optimumigo de regadaj kaj preventaj rimedoj kontrau\u0306 la epidemio, la vigleco de konsumado de multaj lokoj en C\u0302inio revenas. La turisma merkato kiu estis plej serioze trafita en la pasintaj tri jaroj estas unu el ili."}, {"text_idx": "#000003", "text": "En la urbo Nankino de c\u0302ina orienta provinco Jiangsu, la loka registaro lanc\u0302is la \"Planon de Malgranda Vendejo\" por helpi malgrandajn vendejojn solvi financajn malfacilaj\u0302ojn, redukti operaciajn kostojn kaj subteni interretan ciferecan transformon de malgrandaj vendejoj."}, {"text_idx": "#000005", "text": "Ni ricevis iom da konsumant-flua subteno interrete per la \"Plano de Malgranda Vendejo\" de Douyin-platformo (TikTok). Ni ankau\u0306 aktive lanc\u0302is kelkajn preferajn agadojn eksterrete por pliigi la gluecon de niaj klientoj kun interagoj."}, {"text_idx": "#000006", "text": "En c\u0302ina nordorienta urbo Harbino, por stimuli la reviglig\u0302on de la au\u0306ta merkato, la loka registaro donis lokajn au\u0306to-ac\u0302etajn subvenciojn, kun maksimuma subvencio de 6 500 juanoj por c\u0302iu au\u0306tomobilo."}, {"text_idx": "#000009", "text": "La j\u0302us finita Centra Ekonomia Laborkonferenco metis la ekspansion de enlanda postulo c\u0302e la supron de la c\u0302efaj taskoj en 2023. La c\u0302iujara Centra Ekonomia Laborkonferenco estas konsiderata kiel la plej au\u0306toritata vetermontrilo por jug\u0302i la nunan ekonomian situacion kaj doni la tonon por makroekonomiaj politikoj en la venonta jaro."}, {"text_idx": "#000010", "text": "Lai Linyuan, posedanto de mang\u0302ejo"}, {"text_idx": "#000014", "text": "C\u0302inio estas la plej potenciala konsuma merkato en la mondo, kaj la plivastigo de la enlanda postulo de C\u0302inio alportos pli da s\u0302ancoj por kompanioj el la tuta mondo eniri la c\u0302inan merkaton."}, {"text_idx": "#000017", "text": "Ekde la 18a Nacia Kongreso de la Komunista Partio de C\u0302inio, esence formig\u0302is en C\u0302inio disvolva s\u0302ablono gvidata de konsumo de enlanda postulo. En la lastaj jaroj, konsumo ankau\u0306 estas unu el la plej serioze trafitaj areoj de KOVIM-19, sed g\u0302i ankau\u0306 estas la areo kun la plej granda spaco kaj ebleco vastigi la enlandan postulon venontjare. Por atingi la celon de ekonomia kresko venontjare, ni devas plue plifortigi klopodojn por akceli konsumadon kaj pliigi la konfidon de la konsumantoj."}, {"text_idx": "#000019", "text": "Kun la kontinua optimumigo de regadaj kaj preventaj rimedoj kontrau\u0306 la epidemio, privata investo kaj fido de investantoj, la du faktoroj kiuj vastigas la konsumpotencialon de C\u0302inio, estos liberigitaj, antau\u0306enigante rapidan kaj ampleksan ekonomian reakiron."}]